<classify> WAZIRI wa Nchi, Ofi si ya Rais, Tawala za Mikoa na Serikali za Mitaa Tamisemi, Selemani Jafo ametoa siku 30 kwa wakurugenzi wa halmashauri 23 zilizotoa mikopo ya vijana, wanawake na wenye ulemavu chini ya asilimia 20, wahakikishe wanatoa fedha kwa makundi hayo kwa wakati.Pia, ametoa siku 30 kwa kila halmashauri zinazotekeleza ujenzi wa majengo saba ya hospitali 67 mpya za wilaya, yawe yamepauliwa huku akiwaagiza wakuu wa mikoa kusimamia utekelezaji wa miradi hiyo. Jafo alitoa maagizo hayo jijini hapa jana wakati akizungumza na waandishi wa habari kuhusu utekelezaji wa mradi ya ujenzi wa hospitali 67 za wilaya na utekelezaji wa sheria ya utengaji na utoaji wa asilimia 10 kwa vijana, wanawake na watu wenye ulemavu.Alisema Bunge lilifanya marekebisho katika Sheria ya Fedha ya Serikali za Mitaa Sura Namba 290 katika kifungu cha 37 A, kinachoelekeza suala zima la utoaji mikopo kwa vikundi hivyo katika asilimia 10 ya mapato ya ndani. Licha ya uwepo wa sheria iliyo wazi kabisa ambayo inazitaka halmashauri kutenga fedha hizo na kuzitoa katika vikundi hivyo, lakini utekelezaji wake umekuwa wa kuasuasua sana kwa baadhi ya halmashauri, alisema.Alisema hadi mwisho wa mwezi uliopita, jumla ya fedha zilizotolewa kwa makundi hayo matatu kwa halmashauri zote 185 ni Sh bilioni 20.7 kati ya Sh bilioni 54.08 zinazopaswa kutolewa kwa mwaka wa fedha 201819 ikiwa ni sawa na asilimia 38.27. Alisema kwa kipindi hicho kumekuwa na halmashauri 23 ambazo zimefanya vibaya zaidi kwa kutoa mikopo chini ya asilimia 20 ya malengo. Jafo alizitaja halmashauri hizo kuwa ni Nsimbo, Nyasa, Busega, Kondoa, Namtumbo, Kasulu DC, Bariadi DC, Msalala, Mbulu TC, Njombe DC, Kongwa DC, Musoma MC, Sumbawanga DC, Kondoa TC, Uvinza DC, Ilala MC, Lindi DC, Mpwapwa DC, Bahi DC, Chamwino DC, Momba DC, Temeke MC, Mbulu DC na Lindi MC.  <topic>: KITAIFA 